Мамелуци су Египтом владали од 1250. до 1517. године. Ејбак је основао династију Бахри . Владао је седам година. Након краће владавине Нур ад Дин Алија и Кутуза, на престо долази моћни владар, Бајбарс. Зауставио је монголско надирање поразивши их у бици код Ајн Џалута. Међутим, Бајбарс се прославио по својим походима против крсташа. Био је опчињен Саладиновим џихадом и жељом да доврши освајања великог муслиманског војсковође. Познат је по освајању крсташке кнежевине Антиохије (1268. године) . Његов наследник, Калавун, освојио је грофовију Триполи, а следећи султан, Ел Ашраф Халил, протерао је крсташе из Свете земље освајајући 1291. године престоницу, Акру . Династија Бахри владала је до 1382. године. Снага династије је значајно умањена након епидемије бубонске куге која је крајем прве половине 14. века десетковала становништво Египта.